RO
15.5.2023
Jurnalul Oficial al Uniunii Europene
C 173/29
În conformitate cu articolul 13 alineatul (1) din regulamentul menționat, Letonia a identificat cel puțin cinci căi prioritare (horticultura, introducerea secundară și acvariile, pentru plante, și introducerea secundară și evadarea din spații izolate, pentru animale).
Cu toate acestea, Republica Letonia a stabilit și a transmis Comisiei un plan de acțiune doar pentru una dintre căile prioritare identificate.
(1)
JO 2014, L 317, p. 35.
Acțiune introdusă la 24 martie 2023 – Comisia Europeană/Republica Italiană (Cauza C-193/23) (2023/C 173/40) Limba de procedură: italiana Părțile Reclamantă: Comisia Europeană (reprezentanți: C. Hermes și G. Gattinara, agenți) Pârâtă: Republica Italiană Concluziile reclamantei Comisia solicită Curții: — constatarea faptului că, întrucât nu a stabilit și nu a pus în aplicare un plan unic sau un set de planuri de acțiune pentru abordarea căilor de introducere prioritare a speciilor alogene invazive și nu l-a transmis sau nu le-a transmis fără întârziere Comisiei, Republica Italiană nu și-a îndeplinit obligațiile care îi revin în temeiul articolului 13 alineatele (2) și (5) din Regulamentul (UE) nr.
1143/2014 al Parlamentului European și al Consiliului din 22 octombrie 2014 privind prevenirea și gestionarea introducerii și răspândirii speciilor alogene invazive (1); — obligarea Republicii Italiene la plata cheltuielilor de judecată.
Motivele și principalele argumente Printr-un unic motiv de recurs, Comisia susține că, întrucât nu a stabilit și nu a pus în aplicare un plan unic sau un set de planuri de acțiune pentru abordarea căilor de introducere prioritare a speciilor alogene invazive și nu l-a transmis sau nu le-a transmis fără întârziere Comisiei, Republica Italiană nu și-a îndeplinit obligațiile care îi revin în temeiul articolului 13 alineatele (2) și (5) din Regulamentul (UE) nr.
1143/2014 al Parlamentului European și al Consiliului din 22 octombrie 2014 privind prevenirea și gestionarea introducerii și răspândirii speciilor alogene invazive.
În special, la data de expirare a termenului indicat în avizul motivat, respectiv 9 aprilie 2022, pârâta nici nu stabilise și nici nu pusese în aplicare un plan unic sau un set de planuri de acțiune pentru abordarea căilor de introducere prioritare a speciilor alogene invazive în sensul articolului 13 alineatul (2) din regulament și nici nu comunicase fără întârziere planul respectiv sau setul de planuri respectiv în temeiul articolului 13 alineatul (5) din regulament.
(1)
JO 2014, L 317, p. 35.